text: 4 Chayqa mana entiendenapaqjina karqa. ¿Pitaq chay warmi, chay katari ima kankuman karqa? ¿Pitaq katarip umanta pʼaltarpariq ‘miray' kanman karqa? Adanwan Evawanqa, mana yacharqankuchu. Chaywanpis Diospa nisqanqa, chiqa sunqu wawasninkupaq juk suyakuyta rikhurichirqa. Arí, chiqan kaqmanjina ruwakuspa, Jehovap munaynin juntʼakunman karqa. ¿Imaynamantá? Chaymá chay pakasqa yachay karqa, mayqintachus Biblia ‘Diospa pakasqa yachaynin' nispa sutichan (1 Corintios 2:7).